На основу члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

**Уредбу**

**о изменама и допунама Уредбе о утврђивању Програма подршке спровођењу**

**мера популационе политике у Републици Србији за 2020. годину**

Члан 1.

У Уредби о утврђивању Програма подршке спровођењу мера популационе политике у Републици Србији за 2020. годину („Службени гласник РС”, број 5/20), у Програму подршке спровођењу мера популационе политике у Републици Србији за 2020. годину, у глави I. ПРЕДМЕТ, после става 3. додаје се став 4. који гласи:

„За праћење и реализацију Програма и извештавање надлежно је Министарство за бригу о породици и демографију.”

Члан 2.

У глави VII. ПРАЂЕЊЕ РЕАЛИЗАЦИЈЕ И ИЗВЕШТАВАЊЕ, став 3. брише се.

Члан 3.

Јединице локалне самоуправе чији извештаји нису достављени Кабинету министра без портфеља задуженог за демографију и популациону политику до прописаног рока, дужне су да Министарству за бригу о породици и демографију у року од три дана од дана ступања на снагу ове уредбе, доставе извештај о спроведеним активностима и утрошку средстава опредељених Програмом.

Министарство за бригу о породици и демографију може затражити и ванредне извештаје о реализацији активности и утрошку средстава, који су јединице локалне самоуправе дужне доставити најкасније у року од пет дана од дана пријема захтева.

Министарство за бригу о породици и демографију ће најкасније до 31. јануара 2021. године доставити Влади, ради информисања, обједињени извештај о реализацији Програма.

Члан 4.

Генерални секретаријат Владе доставиће Министарству за бригу о породици и демографију приспеле извештаје јединица локалне самоуправе и другу документацију насталу у раду Кабинета министра без портфеља задуженог за демографију и популациону политику на реализацији Пројекта, у року од три дана од дана ступања на снагу ове уредбе.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-10619/2020-1

У Београду, 21. децембра 2020. године

В Л А Д А

|  |  |
| --- | --- |
|  | ПРВИ ПОТПРЕДСЕДНИК ВЛАДЕ  Бранко Ружић |